 Levitikọs 13  Jehova wee gwa Mozis na Erọn, sị:Ọ bụrụ na mmadụ enwee ọkọ ma ọ bụ akpụkpa ma ọ bụ ntụpọ nakpụkpọ ahụ ya, o wee ghọọ ọnyá ekpenta nakpụkpọ ahụ ya, a ga-akpọrọ ya gakwuru Erọn bụ onye nchụàjà ma ọ bụ otu nime ụmụ ya bụ ndị nchụàjà.Onye nchụàjà ga-ele ọnyá ahụ dị nakpụkpọ ahụ onye ahụ anya. Ọ bụrụ na ajị nke dị nọnyá ahụ na-achazi ọcha, ọ bụrụkwa na otú ọnyá ahụ dị nanya gosiri na ọ bara ime nakpụkpọ ahụ ya, ọ bụ ọnyá ekpenta. Onye nchụàjà ga-ele ya anya, ọ ga-ekwupụtakwa na ọ bụ onye na-adịghị ọcha.Ma ọ bụrụ na ntụpọ ahụ na-acha ọcha nakpụkpọ ahụ ya, ọ bụrụkwa na otú ọ dị nanya gosiri na ọ baghị ime nakpụkpọ ahụ ya, ọ bụrụkwa na ajị nke dị na ya achawabeghị ọcha, onye nchụàjà ga-akpọpụ onye ahụ nwere ọnyá iche ruo ụbọchị asaa.Onye nchụàjà ga-ele ya anya nahụ nụbọchị nke asaa, ọ bụrụ na otú ọnyá ahụ dị nanya na ọ kwụsịwo, ọnyá ahụ agbasaghịkwa nakpụkpọ ahụ ya, onye nchụàjà ga-akpọpụkwa ya iche ruo ụbọchị asaa ọzọ.Onye nchụàjà ga-ele ya anya nahụ nke ugboro abụọ nụbọchị nke asaa, ọ bụrụ na ọnyá ahụ afịkpọọla, ọ bụrụkwa na ọnyá ahụ agbasaghị nakpụkpọ ahụ ya, onye nchụàjà ga-ekwupụta na onye ahụ dị ọcha. Ọ bụ akpụkpa. Ọ ga-asụ uwe ya wee dị ọcha.Ọ bụrụ na akpụkpa ahụ agbasawo nakpụkpọ ahụ ya mgbe o gosichara onye nchụàjà onwe ya ka o wee kwupụta na ọ dị ọcha, ọ ga-abịa gosi onye nchụàjà onwe ya nke ugboro abụọ,onye nchụàjà ga-ele ya anya nahụ; ọ bụrụ na akpụkpa ahụ agbasawo nakpụkpọ ahụ ya, mgbe ahụ onye nchụàjà ga-ekwupụta na ọ bụ onye na-adịghị ọcha. Ọ bụ ekpenta.Ọ bụrụ na ọnyá ekpenta apụta mmadụ nahụ, a ga-akpọrọ ya kpọgara onye nchụàjà.Onye nchụàjà ga-ele ya anya nahụ; ọ bụrụ na ọkọ ọcha ghara ya nakpụkpọ ahụ, ọ bụrụkwa na o mewo ka ajị ya chawazie ọcha, ọnyá ọhụrụ apụtakwa nọkọ ahụ,ihe pụtara ya nakpụkpọ ahụ bụ ekpenta na-adịghị ala ala; onye nchụàjà ga-ekwupụtakwa na ọ bụ onye na-adịghị ọcha. Ọ dịghị mkpa ka ọ kpọpụ ya iche, nihi na ọ dịghị ọcha.Ọ bụrụ na ekpenta ahụ apụta nakpụkpọ ahụ ya, ọ bụrụkwa na ekpenta ahụ ekpuchie akpụkpọ ahụ dum nke onye ahụ nwere ọnyá, malite nisi ya ruo nụkwụ ya, onye nchụàjà ahụ ahụkwa ya;ọ bụrụkwa na onye nchụàjà elewo ya anya nahụ, ma, lee, ekpenta ahụ kpuchiri ahụ ya dum, ọ ga-ekwupụta na onye ahụ nwere ọnyá bụ onye dị ọcha. Ha niile na-achazi ọcha. Onye ahụ dị ọcha.Ma nụbọchị ọnyá ọhụrụ pụtara, ọ ga-abụ onye na-adịghị ọcha.Onye nchụàjà ga-ahụ ọnyá ọhụrụ ahụ, ọ ga-ekwupụta na ọ bụ onye na-adịghị ọcha. Ọnyá ọhụrụ ahụ adịghị ọcha. Ọ bụ ekpenta.Ma ọ bụ, ọ bụrụ na ọnyá ọhụrụ ahụ agbanwee ọzọ wee chawa ọcha, ọ ga-agakwuru onye nchụàjà.Onye nchụàjà ga-ele ya anya nahụ, ọ bụrụ na ọnyá ahụ agbanwewo chawa ọcha, onye nchụàjà ga-ekwupụta na onye ahụ nwere ọnyá ahụ bụ onye dị ọcha. Onye ahụ dị ọcha.Ma ọ bụrụ na etuto etoo mmadụ nakpụkpọ ahụ wee laa,ma ọkọ ọcha ma ọ bụ ntụpọ ọcha nke chatatụwara ọbara ọbara apụta nebe ahụ etuto ahụ toburu ya, ọ ga-egosi onye nchụàjà onwe ya.Onye nchụàjà ga-ele ya anya nahụ, ọ bụrụkwa na otú ọ dị nanya gosiri na ọ bara ime nakpụkpọ ahụ ya, ọ bụrụkwa na ajị nke dị na ya na-achazi ọcha, onye nchụàjà ga-ekwupụta na ọ bụ onye na-adịghị ọcha. Ọ bụ ọnyá ekpenta. Ọ pụtawo netuto ahụ.Ma ọ bụrụ na onye nchụàjà elee ya anya nahụ, ma, lee, ọ dịghị ajị na-acha ọcha dị na ya, ọ baghịkwa ime nakpụkpọ ahụ ya, ọ fịkpọwokwa, onye nchụàjà ga-akpọpụ ya iche ruo ụbọchị asaa.Ọ bụrụ na ọ gbasaa nakpụkpọ ahụ ya, onye nchụàjà ga-ekwupụta na ọ bụ onye na-adịghị ọcha. Ọ bụ ọnyá.Ma ọ bụrụ na ntụpọ apụta nebe ahụ, ọ gbasaghịkwa agbasa, ọ bụ etuto ahụ mere ka ebe ahụ zaa aza; onye nchụàjà ga-ekwupụtakwa na ọ dị ọcha.Ma ọ bụ, ọ bụrụ na ọkụ emee ka mmadụ nwee apa nakpụkpọ ahụ ya, ọnyá ọhụrụ nke dị napa ahụ ewee nwee ntụpọ chatatụwara ọbara ọbara ma ọ bụ nke na-acha ọcha,onye nchụàjà ga-ele ya anya nahụ; ọ bụrụ na ajị nke dị ná ntụpọ ahụ na-achazi ọcha, ọ bụrụkwa na otú ọ dị nanya gosiri na ọ bara ime nakpụkpọ ahụ, ọ bụ ekpenta. Ọ pụtawo napa ahụ, onye nchụàjà ga-ekwupụta na ọ bụ onye na-adịghị ọcha. Ọ bụ ọnyá ekpenta.Ma ọ bụrụ na onye nchụàjà elee ya anya nahụ, ma, lee, ajị ọcha adịghị ná ntụpọ ahụ, ọ baghịkwa ime nakpụkpọ ahụ ya, ọ fịkpọkwara afịkpọ, onye nchụàjà ga-akpọpụ ya iche ruo ụbọchị asaa.Onye nchụàjà ga-ele ya anya nahụ nụbọchị nke asaa. Ọ bụrụ na ọ gbasaa nakpụkpọ ahụ ya, onye nchụàjà ga-ekwupụta na onye ahụ adịghị ọcha. Ọ bụ ọnyá ekpenta.Ma ọ bụrụ na ntụpọ apụta nebe ahụ, ọ gbasaghịkwa nakpụkpọ ahụ ya, ọ fịkpọkwara afịkpọ, ọ bụ apa ahụ mere ka ebe ahụ koo eko; onye nchụàjà ga-ekwupụta na onye ahụ dị ọcha, nihi na ọ bụ apa ahụ mere ka ebe ahụ zaa aza.Ma ọ bụrụ na nwoke ma ọ bụ nwaanyị enwee ọnyá nisi ma ọ bụ nagba,onye nchụàjà ga-ahụ ọnyá ahụ; ọ bụrụ na otú ọ dị nanya gosiri na ọ bara ime nakpụkpọ ahụ ya, ntutu dị na ya ewee na-acha odo odo, dịrịkwa ole na ole, onye nchụàjà ga-ekwupụta na onye ahụ adịghị ọcha. Ọ bụ ọrịa ntutu ịdapụsị adapụsị. Ọ bụ ekpenta isi ma ọ bụ ekpenta agba.Ma ọ bụrụ na onye nchụàjà elee ebe ahụ ntutu dapụsịrị anya, ma, lee! otú ọ dị nanya gosiri na ọ baghị ime nakpụkpọ ahụ ya, ntutu ojii adịghịkwa na ya, onye nchụàjà ga-akpọpụ onye ahụ nwere ọrịa ntutu ịdapụsị adapụsị iche ruo ụbọchị asaa.Onye nchụàjà ga-ele ebe ahụ anya nụbọchị nke asaa; ọ bụrụ na ọrịa ahụ nke ntutu ịdapụsị adapụsị agbasaghị, ntutu na-acha odo odo apụtaghịkwa na ya, ọ bụrụkwa na otú ọ dị nanya gosiri na ọrịa ntutu ịdapụsị adapụsị ahụ abaghị ime nakpụkpọ ahụ ya,a ga-akpụ ya isi, ma a gaghị akpụ ebe ahụ ntutu na-adapụsị; onye nchụàjà ga-akpọpụ onye ahụ nwere ọrịa ntutu ịdapụsị adapụsị iche ruo ụbọchị asaa ọzọ.Onye nchụàjà ga-ele ebe ahụ ntutu dapụsịrị anya nụbọchị nke asaa; ọ bụrụ na ọrịa ntutu ịdapụsị adapụsị ahụ agbasaghị nakpụkpọ ahụ ya, ọ bụrụkwa na otú ọ dị nanya gosiri na ọ baghị ime nakpụkpọ ahụ ya, onye nchụàjà ga-ekwupụta na onye ahụ dị ọcha, ọ ga-asụkwa uwe ya wee dị ọcha.Ma ọ bụrụ na ọrịa ntutu ịdapụsị adapụsị ahụ agbasaa nakpụkpọ ahụ ya mgbe e kwupụtasịrị na ọ dị ọcha,onye nchụàjà ga-ele ya ahụ; ọ bụrụ na ọrịa ntutu ịdapụsị adapụsị ahụ agbasawo nakpụkpọ ahụ ya, ọ dịghị mkpa ka onye nchụàjà nyochawa ma ọ ga-ahụ ntutu na-acha odo odo; ọ bụ onye na-adịghị ọcha.Ma ọ bụrụ na otú ọ dị nanya na ọrịa ntutu ịdapụsị adapụsị ahụ agbasaghị, ọ bụrụkwa na ntutu ojii etowo na ya, ọrịa ntutu ịdapụsị adapụsị ahụ alawo. Onye ahụ dị ọcha, onye nchụàjà ga-ekwupụtakwa na ọ dị ọcha.Ma ọ bụrụ na nwoke ma ọ bụ nwaanyị enwee ntụpọ nakpụkpọ ahụ ya, ntụpọ ọcha,onye nchụàjà ga-ele ya anya nahụ; ọ bụrụ na ntụpọ ndị pụtara ya nakpụkpọ ahụ adịghị ezigbo ọcha, ọ bụ ọkọ nkịtị. Ọ pụtawo nakpụkpọ ahụ. Onye ahụ dị ọcha.Ma ọ bụrụ na ntutu adapụsịa nwoke nisi, ọ bụ isi nkwọcha. Onye ahụ dị ọcha.Ọ bụrụ na isi ya akwọchaa nebe ihu, ọ bụ isi nkwọcha nihu isi ya. Onye ahụ dị ọcha.Ma ọ bụrụ na ntụpọ chatatụwara ọbara ọbara apụta nisi nkwọcha ahụ, nopu isi ya ma ọ bụ nihu isi ya, ọ bụ ekpenta nke pụtara nisi nkwọcha ya, nopu isi ya ma ọ bụ nihu isi ya.Onye nchụàjà ga-ele ya anya nahụ; ọ bụrụ na ntụpọ chatatụwara ọbara ọbara pụtara nisi nkwọcha ya, nopu isi ya ma ọ bụ nihu isi ya, dị ka ekpenta nke na-apụta nakpụkpọ ahụ,ọ bụ onye ekpenta. Ọ bụ onye na-adịghị ọcha. Onye nchụàjà ga-ekwupụta na ọ bụ onye na-adịghị ọcha. Ọrịa ya mere ya nisi.Ma onye ekpenta ahụ nke nwere ọnyá ahụ, a ga-adọwa uwe ya, ọ gaghịkwa edozi isi ya edozi, ma ọ ga-ekpuchi afụ ọnụ ya wee na-eti, sị, Adịghị m ọcha, adịghị m ọcha!Ọ ga-abụ onye na-adịghị ọcha ụbọchị niile o nwere ọrịa ahụ. Ọ bụ onye na-adịghị ọcha. Ọ ga-ebipụ iche. Ná mpụga ebe ha mara ụlọikwuu ka ọ ga-ebi.Ma ọ bụrụ na ntụpọ yiri ekpenta apụta nuwe, ma ọ bụ uwe e ji ajị anụ kpaa ma ọ bụ uwe ákwà linin,ma ọ bụ nowu ndị gara ogologo ogologo ma ọ bụ nowu ndị gara uhiè uhiè, ma ọ bụ nakpụkpọ anụ ma ọ bụ nihe ọ bụla e ji akpụkpọ anụ mee,ọ bụrụkwa na ntụpọ ahụ nke na-acha akwụkwọ ndụ akwụkwọ ndụ ma ọ bụ ọbara ọbara apụta nuwe ma ọ bụ nakpụkpọ anụ ma ọ bụ nowu ndị gara ogologo ogologo ma ọ bụ nowu ndị gara uhiè uhiè ma ọ bụ nihe ọ bụla e ji akpụkpọ anụ mee, ọ bụ ekpenta, a ga-egosi ya onye nchụàjà.Onye nchụàjà ga-ahụ ntụpọ ahụ, ọ ga-edebekwa ihe ahụ ọ pụtara na ya iche ruo ụbọchị asaa.Mgbe o lere ntụpọ ahụ anya nụbọchị nke asaa wee hụ na ntụpọ ahụ agbasawo nuwe ahụ ma ọ bụ nowu ndị gara ogologo ogologo ma ọ bụ nowu ndị gara uhiè uhiè ma ọ bụ nakpụkpọ anụ a pụrụ iji mee ụdị ihe ọ bụla e ji akpụkpọ anụ eme, ntụpọ ahụ bụ ajọ ekpenta. Ọ bụ ihe na-adịghị ọcha.Ọ ga-akpọ uwe ahụ ọkụ ma ọ bụ owu ndị gara ogologo ogologo ma ọ bụ owu ndị gara uhiè uhiè nákwà ahụ e ji ajị anụ mee ma ọ bụ nákwà linin, ma ọ bụ nihe ọ bụla e ji akpụkpọ anụ mee nke ntụpọ ahụ pụtara na ya, nihi na ọ bụ ajọ ekpenta. A ga-akpọ ya ọkụ.Ma ọ bụrụ na onye nchụàjà elee ya anya, ma, lee, ntụpọ ahụ agbasaghị nuwe ahụ ma ọ bụ nowu ndị gara ogologo ogologo ma ọ bụ nowu ndị gara uhiè uhiè ma ọ bụ nihe ọ bụla e ji akpụkpọ anụ mee,onye nchụàjà ga-enye iwu ka a saa ihe ahụ ntụpọ dị na ya, ọ ga-edebekwa ya iche ruo ụbọchị asaa ọzọ.Onye nchụàjà ga-ele ntụpọ ahụ anya mgbe a sasịworo ya, ọ bụrụ na ntụpọ ahụ agbanweghị ọdịdị ya, ọ gbasaghịkwa, ọ dịghị ọcha. Ị ga-akpọ ya ọkụ. O siwo nelu ma ọ bụ nokpuru rie ákwà ahụ.Ma ọ bụrụ na onye nchụàjà elee ya anya, ma, lee, ntụpọ ahụ adịghị ezigbo ọcha mgbe a sasịworo ya, ọ ga-adọkapụ ya nuwe ahụ ma ọ bụ nakpụkpọ anụ ahụ ma ọ bụ nowu ndị ahụ gara ogologo ogologo ma ọ bụ nowu ndị gara uhiè uhiè.Otú ọ dị, ọ bụrụ na ọ ka dị nuwe ahụ ma ọ bụ nowu ndị ahụ gara ogologo ogologo ma ọ bụ nowu ndị gara uhiè uhiè ma ọ bụ nihe ọ bụla e ji akpụkpọ anụ mee, ọ ka na-apụta apụta. Ị ga-akpọ ihe ọ bụla ntụpọ ahụ dị na ya ọkụ.Ma uwe ma ọ bụ owu ndị gara ogologo ogologo ma ọ bụ owu ndị gara uhiè uhiè ma ọ bụ ihe ọ bụla e ji akpụkpọ anụ mee nke ị sara, ọ bụrụ na ntụpọ ahụ apụọ na ha, a ga-asa ya nke ugboro abụọ; ọ ga-adịkwa ọcha.Nke a bụ iwu banyere ntụpọ yiri ekpenta nke pụtara nuwe e ji ajị anụ mee ma ọ bụ nákwà linin, ma ọ bụ nowu ndị gara ogologo ogologo ma ọ bụ nowu ndị gara uhiè uhiè, ma ọ bụ nihe ọ bụla e ji akpụkpọ anụ mee, iji kwupụta na ọ dị ọcha ma ọ bụ iji kwupụta na ọ dịghị ọcha. 